Document ID: /roh_data/filtered/fineweb-2-filterrobots_roh.jsonl.gz/9738

Tranter auter prevesa la versiun nova da la cunvegna chastis d'arrest pli severs per commembers da la Farc che han commess crims da guerra. Quai era ina da las criticas centralas da la versiun veglia. Ultra da quai duain talas persunas esser exclusas dals uffizis d'elecziun.
La nova cunvegna na sto betg pli vegnir approvada da la populaziun, mabain be dal congress. L'emprima versiun da la cunvegna da pasch avevan ils Columbians refusà il cumenzament d'october.
Per sias stentas da cuntanscher pasch en la Columbia ha il president Juan Manuel Santos survegnì da curt il Premi Nobel per la pasch.
RR novitads 6:00